**VIŠE VREMENA ZA KUPOVINU U LIDLU: NOVO RADNO VREME PRODAVNICA**

**Kompanija Lidl Srbija od 1. marta uvodi novo radno vreme prodavnica širom Srbije. Ova odluka predstavlja prvu veću izmenu režima rada od ulaska kompanije na domaće tržište 2018. godine i to sa ciljem da kupovina bude dodatno prilagođena svakodnevnim navikama i tempu života potrošača.**

U skladu sa novim radnim vremenom, Lidl prodavnice će raditi od ponedeljka do subote od 07:30 do 21:00 ili 22:00, dok će nedeljom radno vreme biti od 08:00 do 21:00 ili 22:00, u zavisnosti od lokacije. Izuzetak su dve prodavnice u Beogradu koje će imati drugačije radno vreme od ostalih prodavnica - u Ulici Save Maškovića 4, na Trošarini i na adresi Astrid Lindgren 19, pri Ava šoping parku.

Ovom promenom Lidl Srbija želi da svoje usluge i asortiman učini još dostupnijim, omogućavajući potrošačima više fleksibilnosti, bilo da kupovinu obavljaju u ranim jutarnjim časovima, nakon radnog vremena ili tokom vikenda.

*„Naš prioritet je da kupovinu učinimo još jednostavnijom i dostupnijom. Pomeranjem početka radnog vremena najvećeg broja prodavnica na 7:30 časova, omogućavamo našim potrošačima da dan započnu kupovinom svežeg hleba, peciva i ostalih potrepština bez žurbe”, objašnjava Marija Kojčić ispred sektora Corporate Affairs kompanije Lidl* Srbija.

Obaveštenja o novim radnim vremenima za sve prodavnice biće dostupna od 1. marta na zvaničnom sajtu kompanije, na linku: [Lidlove prodavnice u Srbiji](https://www.lidl.rs/s/sr-RS/pretraga-prodavnice/)

Kao i do sada, Lidl Srbija ostaje posvećen tome da potrošačima širom zemlje obezbedi pouzdan i praktičan izbor proizvoda, uz jasno postavljen standard - visok kvalitet i niske cene svakog dana. Upravo ova kombinacija dostupnosti, stabilne ponude i cenovne pristupačnosti čini Lidl važnim partnerom u svakodnevnoj kupovini velikog broja domaćinstava širom Srbije.

**O Lidlu**

Kompanija Lidl, kao deo nemačke Švarc grupe (Schwarz Gruppe), jedan je od vodećih prehrambenih trgovinskih lanaca u Nemačkoj i Evropi. Sa oko 12.600 prodavnica i više od 230 distributivnih i logističkih centara u 31 zemlji, broji ukupno više od 382.400 zaposlenih širom sveta. Jednostavnost i usmerenost na procese određuju svakodnevne aktivnosti u prodavnicama, regionalnim distributivnim centrima i nacionalnoj centrali Lidla. Istovremeno, Lidl kroz svoje aktivnosti preuzima odgovornost za ljude, društvo i planetu. Za Lidl, održivost znači svaki dan iznova ispunjavati svoje obećanje o kvalitetu. Učinak, poštovanje, poverenje, čvrsto na zemlji i pripadnost Lidlove su korporativne vrednosti koje su srce korporativne kulture i oblikuju svakodnevno poslovanje čineći osnovu uspeha. Kompanija Lidl je u 2024. fiskalnoj godini ostvarila prodaju od 132,1 milijarde evra, vrednujući najbolji odnos cene i kvaliteta za svoje potrošače, dok su ostale kompanije u sastavu Švarc grupe zabeležile ukupni prihod od 175,4 milijarde evra u istom periodu.

Lidl je u Srbiji svoje prve prodavnice otvorio u oktobru 2018. godine i trenutno ima 84 prodavnice u 49 gradova širom zemlje. Ima dugoročne planove sa ciljem da potrošačima širom Srbije ponudi jedinstveno iskustvo kupovine i najbolji odnos cene i kvaliteta, po čemu je prepoznat u svetu. Na osnovu sertifikovanja od strane Top Employers Institute za najboljeg poslodavca, Lidl je nosilac sertifikata „Top Employer Serbia“ petu godinu zaredom i „Top Employer Europe” osmu godinu zaredom.

**Kontakt za medije:**

Tamara Ivankovic, Represent, Email: [tamara.ivankovic@represent.rs](mailto:tamara.ivankovic@represent.rs); Mob: +381 63 384 047

Đorđe Odavić, Represent Communications, Email: [djordje.odavic@represent.rs](mailto:djordje.odavic@represent.rs); Mob: +381 62 154 21 58

Tijana Đorđević, Represent, Email: [tijana.djordjevic@represent.rs](mailto:tijana.djordjevic@represent.rs); Mob: +381 64 94 88 833

Jasmina Stakić, Represent, Email: [jasmina.stakic@represent.rs](mailto:jasmina.stakic@represent.rs); Mob: +381 69 2980 839

[press@lidl.rs](mailto:press@lidl.rs)

[www.lidl.rs](https://www.lidl.rs/)

[Media centar LINK](https://www.lidl.rs/sr/Press-883.htm)

[Instagram Lidl Srbija](https://www.instagram.com/lidlsrbija/)